Rozhodnutie Komisie
z 18. februára 2002
o spoločnom vzore na predkladanie súhrnov národných údajov o kvalite paliva
(oznámené pod číslom dokumentu C(2002) 508)
(2002/159/ES)
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva,
so zreteľom na smernicu 98/70/ES Európskeho parlamentu a Rady z 13. októbra 1998 týkajúcu sa kvality benzínu a motorovej nafty, ktorou sa mení a dopĺňa smernica Rady 93/12/EHS [1], a najmä na jej článok 8 odsek 3,
keďže:
(1) pre členské štáty je potrebné monitorovať kvalitu benzínu a motorovej nafty, s ktorými sa obchoduje na ich území, s cieľom zabezpečiť súlad s environmentálnymi špecifikáciami nachádzajúcimi sa v smernici 98/70/ES a s cieľom zabezpečiť účinnosť opatrení na zníženie znečistenia ovzdušia zapríčineného vozidlami;
(2) je potrebné ustanoviť spoločný vzor na predkladanie správ o údajoch z monitorovania kvality palív v súlade s článkom 8 odsek 3 smernice 98/70/ES,
PRIJALA TOTO ROZHODNUTIE:
Článok 1
Toto rozhodnutie ustanovuje spoločný vzor na predkladanie súhrnov národných údajov o kvalite paliva v súlade s článkom 8 smernice 98/70/ES.
Článok 2
Členské štát použijú pri predkladaní údajov Komisii vzor uvedený v prílohe.
Článok 3
Toto rozhodnutie je adresované členským štátom.
V Bruseli 18. februára 2002